JohanHeinsen/ENO huggingface dataset:
Aarhuus Stifts-Tidende, 1846-08-26
Det har gjort Vort landsfaderlige Hjerte ondt at erfare, at den overveiende Majoritet af Hertugdømmet Holsteens Stænderforsamlings Medlemmer, ved en urigtig Opfatning af Vort aabne Brev af 8de Juli d. A. og ved en, de klare Ord i Forordn. af 28de Mai 1831, aldeles modstridende Anskuelse og Provindsialstændernes Rettigheder og Pligter, har ladet sig henrive til, at forlade Forsamlingen for Tilendebringelsen af dens Arbeider. Dette pligtstridige Forhold maa det alene tilskrives, at de deels af Vore Provindsialstænders tidligere Forsamlinger, deels fra Mange af Vor øvrige kjære og troe Undersaatter gjentagen og indstændigt begjærte, bemeldte Forsamling forelagte vigtige Lovudkast, ikke ere blevne anordningsmæssigt drøftede, og, da det til at tage endelige Beslutninger lovbestemte Antal Deputerede, uagtet de gjentagne Gange udstedte Opfordringer, ikke har indfundet sig, i den nærværende Diæt heller ikke meere ville kunne behandles. Jdet Vi derfor herved befale Dig, at ophæve dette Aars Forsamling af Hertugdømmet Holsteens Provindsialstænder, paalægge Vi Dig tillige, at bevidne de Deputerede, som, opfyldende deres Pligt, ere forblevne tilstede, herfor Vor allerhøieste Tilfredshed. Befalende Dig Gud, Givet i Wyck paa Fohr, den 13de Aug. 1846. Christian R.
Aarhuus Stifts-Tidende, 1846-08-26
Idet jeg ved Oplæsningen af det kgl. Rescript opfylder dette allerhøieste Hværv, erklærer jeg herved den sjette holsteenske Stænderforsamling for hævet."
Aarhuus Stifts-Tidende, 1846-08-26
Kiel, den 21de August. Med Dampskibet indtraf idag hertil Efterretning om, at Prindsen af Augustenborg og Hertugen af Holstein-Glücksborg, ifølge Hs. M. Kongens allerhøieste Samtykke, ere udtraadte af Statstjenesten. Denne Efterretning har her vakt en ikke ringe Sensation, hvortil endnu kommer, at Hs. D. Hertugen af Glücksborg (forØieblikket fraværende paa en Badereise til Norderne) i et Tidsrum af 8 Aar har beklædt sin herv. Stilling som Chef for 5te Jægercorps, og i al den Tid saavel ved sin Bataillon som ogsaa ellers været i høi Grad personlig afholdt. Prinds-Statholderens hidtilværende Stilling og hans personlige Charakteer vil hendrage Landets Deeltagelse paa en Begivenhed, hvis Betydning i dens hele Omfang for Øieblikket neppe lader sig beregne. Statholderskabets Forvaltning er, efter Forlydende, provisorisk overdraget til Cancellipræsidenten, Grev J. von Reventlow-Criminil. (H. N. 3.)
Aarhuus Stifts-Tidende, 1846-08-26
Odense, den 22de August. Hs. Kgl. H. Kronprindsen ankom Klokken 4 imorges til Corsøer, og tog i Formiddags over Storebelt til Nyborg. Hertil Odense er Hs. Kgl. H. i bedste Velgaaende indtruffen i Eftermiddag Kl. 5. (Ths. Av.)¬
Aarhuus Stifts-Tidende, 1846-08-26
De hamborgske Blade berette, at der i Altona i Anledning af det kgl. aabne Brev skal herske en almindelig Forbittrelse i Gemytterne; men de fortælle ligefrem en Usandhed. Det langt større Fleertal af Stadens Borgere er tvertimod tilfreds med Jndholdet af de nyere Regjeringsanordninger og anseer det for meget heldigt, at Regjeringen omsider gjør Skridt til at sætte tilbørlige Grændser for Slesvigholstenernes tøilesløse Færd. Saaledes havde, for at anføre en Kjendsgierning, Forstanderne for de derværende Haandværkere fattet den Beslutning, at de vilde sende en Adresse umiddelbart til Hs. Maj. Kongen, hvori de, i Overeensstemmelse med Sandheden, vilde erklære, at Jndholdet af det kongl. aabne Brev af 8de Juli stemte overeens med deres Ønsker og at de ingen Deel havde i den bekjendte, af nogle derværende Studenter a. foranstaltede Adresse til de holsteenske Stænder og misbilligede samme; men - den dirigerende Hr. Borgemester har fraraadet dem dette Skridt, og saa have de beroliget sig ved Sagen, idet de antage, at Konge- og Regjering forøvrigt ingen Tvivl kan nære til Borgernes loyale Stemning. (Beob. a. S.) En Mistanke hviler, i Henseende til de paatænkte Excesser, paa de med det Apenrader Dampskib, der kom fra Kiel og fulgte det kgl. Dampskib (ind af Fjorden) til Flensborg, ankomne Fremmede. Uagtet hiint Dampskib ellers kun har saare faa Passagerer, var det denne Gang dog saa overfyldt, at de stode sammenstuvede paa Dækket som Brislinger. Disse Passagerer kom, som sagt, samtidig med Kongen om Aftenen, og vare den følgende Morgen atter forsvundne, og man formoder derfor ikke uden Grund, at de vare sendte hid for at gjøre Spektakler. (Beob. a. S.)
Aarhuus Stifts-Tidende, 1846-08-26
Som et Beviis paa den danske Konges Opmærksomhed imod den svenske norske, berettes i "Dagl. Alleh."at Hs. danske Majestæt har gjort Kong Oscar en Foræring af 4 ganske hvide Heste. Disse Dyr – tilføies der – ere den danske Hofstalds Stolthed, have lyserøde Snuder, og ere af en Race, som ene findes der i hele Europa.
Aarhuus Stifts-Tidende, 1846-08-26
Fædrelandet for 21de de læses Følgende "J vort No 38 for 13de Febr. d. A. læstes en Ansøgning fra Overartilleristerne paa Bornholm til Hs. Maj. Kongen og Udleveringen af nogle dem tilkommende Munderingsstykker. Denne Udlevering har ogsaa siden fundet Sted, og Sagen var altsaa for saavidt bragt i Orden. Men de bornholmske militaire Autoriteter, der have god Grund til at frygte Offentligheden, da der f. Ex. ingen militaire Øvelser for den meenige Mand har været paa Bornholm i 9 Aar, og de Øvelser, som have fundet Sted for Officierer og Underofficierer, have været stillede i Bero i de to sidste Aar, disse Autoriteter kom i et skrækkeligt Røre ved at overbevises om, at Noget dem Vedkommende kunde naae den kjøbenhavnske Presse, og for at statuere et Exempel for andre Ligesindede til Skræk og Advarsel, have de holdt Krigsforhør, for at faae at vide, hvem der har forfattet Ansøgningen, og hvem der har indsendt den til Fædrelandets Redaction. De Vedkommende fandt ingen Anledning til at skjulle noget fuldkomment Lovligt, for hvis Udfindelse man desuden satte baade Himmel og Jord i Bevægelse. Men Følgen blev skrækkelig. Der nedsattes en Krigsret, og denne dømte Forfatteren af Ansøgningen til 4 Dages Arrest, og Den, som havde indleveret den til Bladet, til 5 Dages Vand og Brød. Det kan man kalde bornholmsk Justits! Det maa ogsaa være i en bornholmsk Lovbog, at der fastsættes Straf for aldeles lovlige Handlinger, og det derhos en Straf som Vand og Brød. Commandanten var imidlertid saa naadig at eftergive Forfatteren 48 Timer, men Jndsenderen kun 31 Timer; den Sidste var jo ogsaa, efter de bornholmske Anskuelser, den farligste Forbryder. Formodentlig gjør den bornholmske Krigsret endog Fordring paa vor Taknemlighed, fordi den ikke med det Samme har sat os paa Christianss.
Aarhuus Stifts-Tidende, 1846-08-26
Vi meldte nylig, at der i Flakkebjerg Sogn ved Slagelse var i forrige Uge fundet en Boelsmand liggende død paa sin Mark, med en halvtømt Brændeviinsflaske i Haanden, saa at man skulde troe, at han havde drukket sig ihiel. Men da man ved nøiere Undersøgelse havde fundet et Jndtryk paa Halsen, som om Noget kunde have været stærkt trukket sammen derom, fik man Overbeviisning om, at der var begaaet et Mord. Mistanken faldt paa den Afdødes Kone og Søn, der Begge bleve arresterede. Længe nægtede de, men endelig have de nu bekjendt, at de Begge, Moder og Søn, have qvalt den Afdøde, da han om Eftermiddagen havde lagt sig til at sove i et Udhuus ved hans Boelsted, og derefter henbaaret og henlagt Liget paa det Sted, hvor det blev fundet, ligesom og hensat Flasken med Brændevinet ved Ligget, for at tyde hen paa, at han var omkommen ved formegen Nydelse deraf. Den Myrdede skal have været en fredsommelig og almindelig afholdt Bondemand.
Aarhuus Stifts-Tidende, 1846-08-26
J Uggeløse, Holbeks Amt, døde for 6 Uger siden en gammel Boelsmand meget pludseligt. Han havde udleiet sit Huus og Jord til en Mand, hos hvem han havde betinget sig sit Ophold, og til sin Pleie taget en gammel Kone til sig. Da Liigskuet var holdt af to Bønder, blev den Afdøde jordet i Stilhed paa Byens Kirkegaard. Men efter en fire Ugers Forløb begyndte man at mumle om, at den gl. Boelsmand ikke var kommen af Dage paa en naturlig Maade, og Grunden til dette Rygte var at søge i en Fortælling af to Bønder, som vare komne ind i Huset, medens den Gamle laa Liig paa Sengen. De havde yttret, at der burde sørges for, at Liget blev klædt, men hertil havde Fæsteren svaret, at det ikke gjordes Behov med det gamle Sviin, og at han var god nok saadan som han var, til at smides i Graven. Da Bønderne imidlertid paastode, at den Døde skulde klædes, svarede Fæsteren, at han og den gamle Kone nok skulde sørge derfor, hvorpaa disse toge Liget i Lagenet og bare det over i Laden. Ved denne Leilighed vilde Bønderne have bemærket, at Lagenet var blodigt, og at den Døde i Siden havde et Saar, af hvilket Tarmene hang ud. Dog besluttede de, af en hos Bønderne almindelig Frygt for Tidspilde ved at møde i Retten i en Sag af saadan Natur, at tie; men senere fortalte de Sagen til Andre, og endelig kom den for Herredsfogdens Øre, og nu venter man, at den vil blive undersøgt.
Aarhuus Stifts-Tidende, 1846-08-26
J Flensborg indtraf forleden Dag det eiendommelige Tilfælde, at en Skorsteensfeiersvend blev siddende fast i et Kaminrør, og maatte befries ved at (F. Av.)der brødes Hul derpaa.
Aarhuus Stifts-Tidende, 1846-08-26
Til Haderslev indbragtes forleden Dag en Mordbrænder. Han er kun 10 Aar gammel, siges at være fra Endrupskov, og tjente i Geestrup, hvor han skal have afbrændt sin Huusbondes Gaard. (Do.)¬
Aarhuus Stifts-Tidende, 1846-08-26
J Hjørring tildrog sig i Fredags Aftes en skrækkelig Ulykke, idet en ung Pige blev levende begravet i en sammenstyrtende Brønd, ved hvilken hun just befandt sig, for at skylle Tøi. Den Ulykkelige fik kun Tid til at udstøde et gjennemtrængende Skrig. Fra hele Byen ilede man til med Spader og Lygter; men i halvfjerde Time gravedes forgiæves, indtil man endelig drog et Liig frem af Gruset. (H. Av.) Aalborg har nu ogsaa faaet sit Tivoli. Conditor Mønster bekjendtgiør, at der næstk. Søndag bliver i hans Have Vauxhall og Musik. Paa Theatret vil blive foreviist Skyggebilleder, Liniedands og Pantomime, om Efterm. er Piiløvelser og en Tombola med 500 Gevinster, om Aftenen Transparentforværkeri.
Aarhuus Stifts-Tidende, 1846-08-26
Justitsraad, Herredsfoged Boeck i Fredericia er ved Døden afgaaet den 14de ds., 81 Aar gl. Han oplevede altsaa ikke sin Udnævnelse til Etatsraad.
Aarhuus Stifts-Tidende, 1846-08-26
Handels-Efterretninger. En i Kjøbenhavn bosat Mand, der pleier at handle med en Skipper fra Cappeln, talte fornylig med denne om Handelsaffairer, og kom herved meget naturligt i denne bevægede Tid ogsaa til at berøre de politiske. Cappeleren erklærede sig for en god Slesvig=Holstener, og declamerede med megen Heftighed, mod Danmark, som Ausland; men da han kort efter atter vilde til at tale om Handelsaffairerne, fik han tørt til Svar af Kjøberen: "Jeg handler ikke med Udlændinger!" Vi tør næsten sige, at med dette Svar vil man kunne omvende hele Cappeln. Eiendomssalg. Cand. pharm. Eilschou, tidligere Eier af det saakaldte Nye Brænderi i Biborg, har i disse Dage kjøbt Apotheket i Lemvig for 19000. (Bo. Av.)
Aarhuus Stifts-Tidende, 1846-08-26
Copulerede. J Aalborg den 22de Aug.: Adjunct, ved Sorv Academi, Mag. Povelsen, og Frøken Carita Maria Stuart Printzen (Datter af Major, Sø og Landkrigscommissair v. Printzen. J Kjøbenhavn: Pr. Lieutn. Frederik Ferdinand v. Romeling og Jfr. E. Lund (Begge af Aalborg). J Viborg: Maskinmester Knudstrup og Jkr. Synkesen.
Aarhuus Stifts-Tidende, 1846-08-26
Jndsendt. Mod det giftige Stik af Fjessingen, om hvilket læses en Anmeldelse i Aarhuus Stiftstidende No. 116, har Jndsenderen ofte, og stedse med Held, anvendt Liv, ammon, Snecinatus paa følgende Maade: Det stukne Lem, og fornemmeligen det Sted, hvor Stikket er anbragt, indgnides snarest muligt med denne Liqvæg, hvoraf tillige paa samme Tid indtages, i koldt Vand, af en voxen Person 10 og en Halvvoxen 6 Draaber. J 1837 blev en Fisker, idet han vilde forlade sin Baad, stukken gjennem Skoen i en Taa ved at træde paa en Fjessing, og da han efter 2 Timers Forløb blev kjørt til Byen af en Udflytter, var Betændelsen, med meget udspændt og glindsende Hud, naaet ovenfor Knæet, hvorhos Patienten til lige følte stikkende Smerter over hele Legemet. Ved Anvendelse af Liqv. ammon, succinatus paa ovenanførte Maade, var Betændelsen aldeles ophørt inden næste Dag, uden engang at efterlade Saar hvor Stikket var skeet.
Aarhuus Stifts-Tidende, 1846-08-26
En Kone blev ifjor, ved at rense Fjessinger, stukken i en Finger, og inden 2 Timers Forløb var Haanden, en Deel af Armen og Ansigtet opsvulmet. Hun følte tillige Stikken i Brystet og Qvalme. Ved Jndgnidning og ved en Jndgivt af 10 Draaber blev Tilfældet aldeles hævet i faa Timer. Da Fjessingen findes overalt i de danske Farvande, paa enkelte Steder i Mængde, og dens Stik i Almindelighed kjendes af Fiskerne som giftigt, har Jndsenderen troet at burde bringe Ovenstaaende til almindelig Kundskab. Samsøe, den 27de Juli 1846.
Aarhuus Stifts-Tidende, 1846-08-26
Aarhuus. Vi henlede Publikums Opmærksomhed paa den af Hr. Kjøbmand H. Hartvigson her i Byen, projecterede opractiske Underviisning i Handelsvidenskaben, hvis Formaal er, at lette de unge Mennesker, som ere bestemte for Handelen, Adgangen til at erhverve sig de, efter den nærværende Tidsperiode, stedse meere nødvendige Kundskaber i Faget. Da der for Tiden overalt virkes saameget for Underviisning i alle Retninger, fortjener vistnok ogsaa den her paatænkte Underviisnings-Anstalt, hvis nærmere Bestemmelser ville erfares af med følgende Plan, at anbefales til Medborgeres fornødne Medvirkning:
Aarhuus Stifts-Tidende, 1846-08-26
Dampskibsposten fra Kjøbenhavn. Hs. M. Kongen har allern. befalet, at Generalmajor v. Lützow, medens han fører Generalcommanden i Hertugdømmerne, skal forlægge sit Qvarteer til Slesvig. Oberst v. Høst skal indtil videre overtage Commandoen over 4de Jnf. Brigade, og Oberst v. Seyffarth fungere som Commandant i Rendsborg.
Aarhuus Stifts-Tidende, 1846-08-26
Oberstlieutn. og Eid. for 1ste Jægercorps, Kammerherre v. Høeg, er allern, udnævnt til Commandeur, for 5te Jægercorps og til fung. Pladscommandant i Kiel, samt tillagt Obersts Characteer. Oberstlieutn. og Eid. for 10de Linie-Jns=Bataillon, H. v. Hedemann, allern, udnævnt til Commandeur for 1ste Jægercorps, samt til fung. Commandant i Citadellet (Brig. Td.) Frederikshavn.
Aarhuus Stifts-Tidende, 1846-08-26
Hs. M. Kongen af Sverrig er bleven syg paa sin Reise, og ligger paa en Gaard, som hedder Krageholm. Det er utvivlsomt, hedder det i Lægeberetningen, at det er Mæslinger, Hs. M. er angreben af. Ogsaa Hs. M. Dronningen var bleven angreben af Feber, Snue og Hoste, saa hun ligeledes ligger tilsengs.
Aarhuus Stifts-Tidende, 1846-08-26
Overpræsidenten i Kjøbenhavn, Geheimeraad Kjerulff, er i Løverdags afgaaet ved Døden, 64 Aar gammel. Han var en i flere Retninger dygtig og virksom Embedsmand. Hans Død vækker især Jnteresse derved, at man anseer det for muligt, at et af Cancelliets Medlemmer kunde blive hans Eftermand, og at derved maaskee den længe fornødne og længe ønskede Personalfornyelse af dette vigtige Regjerings collegium kunde finde Sted. (Fædrel.)
Aarhuus Stifts-Tidende, 1846-08-26
Jfølge K. Corresp. skal Khrre Grev Carl Moltke til Nütschau, der er Medlem af Finantsdeputationen og Chef for den sl. holst. Section af Rentekammeret, fungere som kongl. Commissarius ved den slesvigske Stænderforsamling.
Aarhuus Stifts-Tidende, 1846-08-26
Ved Classelotteriets 5te Classes Trækning i Mandags udkom følgende Bagtal: En Gevinst paa 8000 Rbd. faldt paa Amben 6,236 en dito paa 6000 Rbd., Amben 86-128, og 9 Gevinster hver paa 1000 Rbd.
Aarhuus Stifts-Tidende, 1846-08-26
Bekjendtgjørelser. Gud og Dødens Herre berøvede os i Dag den 22de dennes, efter 9 Dages Sygdom, af Mæslinger, vor Datter Eleonora Christine Margarethe, i sit Alders 2de Aar; de, som kjendte hende, ville vist dele vor billige Kummer. Store Borupgaard, den 22de August 1846. E. K. Roedsted, N. Roedsted. født Aagaard.
Aarhuus Stifts-Tidende, 1846-08-26
At Cancelliet under Dags Dato har beordret Redacteuren af Bladet "Corfaren", Mønstertegner N. P. Olsen, tiltalt for Overtrædelse af Trykkefrihedslovgivningen med Hensyn til Jndholdet af en i bemeldte Blads N 307 for Fredagen den 7de dennes indført Artikel, det bekjendtgjøres herved i Overeensstemmelse med Forordningen 27de Septbr. 1799 § 18. Det Kongelige Danske Cancellie, den 13de Aug. 1846.
Aarhuus Stifts-Tidende, 1846-08-26
At Cancelliet under Dags Dato har beordret Redacteuren af Bladet Fædrelandet, C. F. Reizel, tiltalt for Overtrædelse af Trykkefrihedslovgivningen for i bemeldte Blads No 186 for Fredagen den 7de dennes at have optaget en af Candidat C. Ploug ved Skamlingsbankefesten. den 3die næstforhen holdt Tale, det bekjendtgjøres herved i Overeensstemmelse med Forordningen 27de September, Det Kongelige Danske Cancellie, den 13de Aug. 1846.
Aarhuus Stifts-Tidende, 1846-08-26
At Cancelliet under Dags Dato har beordret Frederik Barfod tiltalt for Overtrædelse af Trykkefrihedslovgivningen med Hensyn til Jndholdet i det af ham under Titel Gjengieldelsens Bog udgivne Skrift, det bekjendtgjøres herved i Overeensstemmelse med Forordningen 27de Septbr. 1799 § 18.
Aarhuus Stifts-Tidende, 1846-08-26
Det Kongelige Danske Cancellie, den 14de Aug 1836.
Aarhuus Stifts-Tidende, 1846-08-26
Ved den i Dag afholdte Magistratssamling er Taxten for Bagerne heri Byen, fra Fredagen den 28de dennes og indtil videre, bestemt saaledes: 1 Rugbrød til 2 skal veie 12 s. 26 Lod, 1 Dito. til 1s. 13 Lod, og saaledes fremdeles i samme Forhold; hvilket herved bekjendtgjøres. Aarhuus Raadstue, den 24de August 1846. Magistraten. Selskabet "Polyhymnia. Ordinair Generalforsamling Onsdagen den 2den Septbr., om Aftenen Kl. 6. Tirsdagen den 1ste September, Aften Kl. 7 ½, afholdes extraordinair Generalforsamling i Haandværkssvendenes Læseforening i Aarhuus. Forsamlingen ønskes saa talrig som muligt. Directionen.
Aarhuus Stifts-Tidende, 1846-08-26
At Restancelisten over Communeskatterne af Aarhuus Kjøbstad for Juli Qvartal d. A. er bleven mig tilstillet forsynet med Approbation til Jnddrivelse ved Udpantning, samt at denne vil blive iværksat hos dem, som ikke ved denne Maaneds Udgang have betalt Restancen - dette bekjendtgjøres herved med Tilføiende, at i Skatterne liqvideres Godtgjørelse for havt Jndqvartering i 1ste Halvaar 1846. Aarhuus Byfogedcontoir, den 22de August 1836. Fleischer.
Aarhuus Stifts-Tidende, 1846-08-26
Efter vedkommende Udlægshavers Begjæring afholdes Tirsdagen den 1ste Septbr. førstkommende, om Eftermiddagen Kl. 2, offentlig Auction i Lieutenant Branddirecteur Guldbrandsens Bopæl over adskillige hos ham udlagte Effecter, saasom: Borde, Stole, Sophaer og et Chatol med videre. De Lysthavende indbydes. Aarhuus, den 22de Aug. 1836. Fleischer.
Aarhuus Stifts-Tidende, 1846-08-26
Efter vedkommende udlægshavers Begjæring afholdes Fredagen den 4de Septbr. førstkommende, om Eftermiddagen Kl. 2, offentlig Auction i Maler Bircks Bopæl a 878 paa Guldsmedgade over adskilligt hos ham udlagt Bohave, saasom: Borde, Stole, Senge, Sengeklæder, Speile, Skabe, Kobbertøi og Kakkelovne m.v.; thi ville de Lysthavende behage at møde. Aarhuus, den 22de Aug. 1846. Fleischer.
Aarhuus Stifts-Tidende, 1846-08-26
Auction. Efter Overeenskomst med vedkommende Auctionsdirecteur afholdes Tirsdagen den 1ste September, Kl. 9 Fmd., Auction paa "Lyngdalgaarden, over en Deel Mahogni og andre Meubler, Kjøkkenredskaber, hvoriblandt et nyt Comfur med Stegeovn, forskjelligt Porcellain, Bryggersredskaber, et Læder-Bringtøi, endeel tørt Gavningstræ, 7 Stkr. gode Bistader, 2 Stkr. Kakkelovne m.v. Synnestvede.
Aarhuus Stifts-Tidende, 1846-08-26
Til Efterretning for dem, som ved undertegnede Compagnie maatte ønske at erholde Sikkerhed imod Tab ved Ildsvaade af deres rørlige Eiendomme, bekjendtgjøres herved: Compagniet forsikkrer for Tidsrum fra tre til tolv Maaneder af Gangen alle rørlige Ting (med nogle enkelte Undtagelser, navnligen alle Slags Kjøbmandsgods, alle Slags Fabrikers, Manufacturers og Værkers Varer, alle Slags Sæd, Foder og Kreature, saavelsom Meubler, og andre Effecter, som ikke kunne forsikkres under Bygnings-Assurance. Med Hensyn til den større eller mindre Fare, som Forsikkringerne medføre, ere de inddeelte i 3 Klasser, og den ordinaire Præmie bestemt. for første Klasse til 24 s. aarlig af hvert 100 Rbd. r. S. som forsikkres. anden Klasse, 36 s. tredie Klasse.
Aarhuus Stifts-Tidende, 1846-08-26
Hos Compagniets Commissionairer, der ere forsynede med Policeblanketter, og autoriserede til at antage Forsikkringer, erholdes uden Betaling trykte Efterretninger om de nærmere Vilkaar.
Aarhuus Stifts-Tidende, 1846-08-26
Compagniets Commissionairer i Nørre-Jylland ere: i Aalborg . . . . . Hr. Cancelliraad Jensen. Cancelliraad Otterstrøm.
Aarhuus Stifts-Tidende, 1846-08-26
Aarhuus . . . . . Ebeltoft. . . . . - Toldcasserer Bay. Procurator Jørgensen.
Aarhuus Stifts-Tidende, 1846-08-26
Fredericia . . . . Collecteur Hygom. Frederikshavn. . Postmester Schmidt. Grenaae . . . . . Hjørring . . . . - Forligelsescomm. Christensen. Hobroe. . . . . . - Fuldmægtig Kehlet. Holstebroe. . . . - Procurator Repsdorph. Overkrigscommissair Holst. Horsens . . . . . Fuldmægtig Kralund. Kolding . . . . . - Procurator Christensen. Lemvig. . . . . . Toldcontrolleur Brorson. Løgstøer . . . . . Nibe . . . . . . . - Procurator Høegh. Nykjøbing . . . . - Apotheker Begtrup. Procurator Jensen. Randers . . . . . Ribe . . . . . . - Stiftscasserer Andersen. Søkrigscommissair Bagge. Ringkjøbing. Kjøbmand Christensen. Skagen Ass. pharm. Seidelin.
Aarhuus Stifts-Tidende, 1846-08-26
Skanderborg . . Procurator Thorup. Skive. . . . . . . Toldes. Grev Ahlefeldt-Laurvig. Sæbye . . . . . . Thisted . . . . . - Postmester Carstensen.
Aarhuus Stifts-Tidende, 1846-08-26
Collecteur Heesbech. Varde . . . . . Veile. . . . . . . - Cancelliraad Borch. Landsoverrets=Proc. Jespersen. Viborg. . . . . . Jøvrigt bemærkes, at Compagniets Beholdning ved det 47de Assurance-Aars Slutning, den 30te Septbr. 1845, efter Udbyttets Fradrag, var 1,208,099 Rbd. 22 s. Compagniets Risico var d. 30 Juni 1846 23, 256 320 Rbd. Kjøbenhavn, i Directionen for det almindelige Brandassurance-Compagnie for Varer og Effecter, den 10de August 1846. Lassen. Engelhart. L. R. Hvidt. Møller.
Aarhuus Stifts-Tidende, 1846-08-26
En Gaard i Egnen af Randers, med et Tilliggende af 70 til 80 Tønder Land meget gode Jorder, og Bygninger ligesaa gode som nye, agter Eieren paa Grund af anden Bestemmelse at afhænde underhaanden strax. Fuldmægtig Jacobsen i Randers opgiver Eiendommen.
Aarhuus Stifts-Tidende, 1846-08-26
Et Huus, beliggende paa Grottrup Mark, i Todberg Sogn, med et Areal af circa 7 Tdr. Land Ager, og 12 Skpr. Land Eng og Tørvejord, som især egner sig for en Teglbrænder – formedelst den udmærkede Leer og Torv som haves - er underhaanden at erholde tilkjøbs. naar man personlig eller i frankerede Breve henvender sig til Eieren Niels Jensen eller til Skolelærer Sørensen i Hjorthøi pr. Aarhuus.
Aarhuus Stifts-Tidende, 1846-08-26
Til førstkommende Flyttetid søges en Beboelsesleilighed bestaaende af 5 Værelser, Kjøkken, Spisekammer, Pigekammer, samt øvrige tilhørende Beqvemmeligheder. Adressecontoiret anviser den Søgende. Huusholdning.
Aarhuus Stifts-Tidende, 1846-08-26
For en ung dannet Pige, der maatte interessere sig for selv at forstaae sig paa Huusholdning, tilbyder sig dertil Adgang for at lære samme under en duelig Huusmoders Veiledning i en dannet Familie paa Landet, imod en efter Tiden passende Betaling. Den som kunde ønske dertil at komme i Betragtning, gjøres Regning paa at kunne have selskabelig Omgang med Datteren af Huset. Commissions-Forhandlingscontoiret i Aarhuus anviser. Ludv. Fr. Bloch.
Aarhuus Stifts-Tidende, 1846-08-26
Trykt i Aarhuus Stiftsbogtrykkeri. Mærk. En velopdragen ung Mand, 19 Aar gl., der i 3 Aar har lært Landvæsenet paa en af de større Avlsgaarde i Sjælland, ønsker sig anbragt som Medhjælper ved Avls væsenet paa en Gaard i Jylland, til anstundende 1ste Novbr. Da han ønsker at udvide sine Kundskaber i Landvæsenet, og at modtage Underviisning i Alt hvad som henhører dertil, saa forlanges ingen Løn, men han er derimod villig til, efter nærmere Overeenskomst, at erlægge en Sum for sit Ophold. De herpaa Reflecterende ville behage portofrit at henvende dem til Godsforvalter Møller paa Glorup pr. Nyborg, med Opgivende af Vilkaarene.